**Ministru kabineta noteikumu projekta**

**„Noteikumi par Latvijas būvnormatīvu LBN 202-15 "Būvprojekta saturs un noformēšana "” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts “Noteikumi par Latvijas būvnormatīvu LBN 202-15 “Būvprojekta saturs un noformēšana”” tiek izdots saskaņā ar 2013.gada 9.jūlijā pieņemtā Būvniecības likuma (turpmāk – likuma) 5.panta pirmās daļas 3.punktu, kā arī, lai nodrošinātu likuma pārejas noteikumu 2.punkta izpildi. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Būvniecības likuma pārejas noteikumu 2.punktu līdz attiecīgo Ministru kabineta noteikumu aizvietojošo Ministru kabineta noteikumu spēkā stāšanas dienai, bet ne ilgāk kā līdz 2015.gada 1.jūlijam piemērojams Latvijas būvnormatīvs LBN 202-01 “Būvprojekta saturs un noformēšana”. Līdz ar to līdz 2015.gada 1.jūlijam ir jāapstiprina jauns atbilstošs būvnormatīvs.Noteikumu projekta tiesiskais regulējums salīdzinājumā ar līdzšinējo regulējumu pēc būtības netiek mainīts.Latvijas būvnormatīvs LBN 202-15 „Būvprojekta saturs un noformēšana” nosaka prasības būvprojekta teksta lapu saturam un rasējumu noformēšanai, lai noteiktu vienveidīgas to noformēšanas prasības. Šādas prasības ir nepieciešamas, lai būvniecības speciālisti un kontrolējošās institūcijas varētu viegli orientēties izstrādātājā projekta dokumentācijā. Kvalitatīvs būvprojekta noformējums ir viens no pamatelementiem kvalitatīva būvniecības procesa nodrošināšanai. Būvnormatīvs konkretizē prasības attiecībā uz projekta teksta daļas sastāvu, nosakot, kādām sadaļām jābūt ietvertām projektā, kā arī to, kāda informācija par būvi jāietver aprakstošajā daļā.LBN 202-15 nosaka arī prasības attiecībā uz projekta sējumu skaitu un to glabāšanu atbilstoši Arhīvu likumam.Būvnormatīvā noteikta informācija, kāda jāietver projekta titullapā, būvprojekta sastāva lapā un rasējuma rakstlaukumā. Būvnormatīvā arī ir noteiktas prasības, kāda informācija ir jāatspoguļo būvprojekta ģenerālplānā - norāda projektējamo būvju eksplikāciju (esošām būvēm norāda arī kadastra apzīmējumu), plānotās būves apbūves rādītājus (apbūves laukums, būvtilpums), kā arī galvenos apbūvi raksturojošos parametrus (apbūves blīvums, apbūves intensitāte, brīvās zaļās teritorijas rādītājs, apbūves augstums). Būvnormatīvs arī nosaka, ka būvprojekta izstrādātājs ir tiesīgs šajā būvnormatīvā noteiktos dokumentus iesniegt elektroniska dokumenta veidā, ja dokuments sagatavots atbilstoši normatīvajiem aktiem par elektronisko dokumentu noformēšanu. Būvnormatīva 1.pielikumā ir saraksts ar piemērojamiem standartiem būvprojekta rasējumu noformēšanai.LBN 202-15 2.pielikumā norādīti rasējumu marku apzīmējumi, kuri piemērojami būvprojektēšanas stadiju, būvprojekta atsevišķu daļu, sadaļu, darbu vai rasējumu nosaukumu saīsinājumiem. Ar noteikumu projekta spēkā stāšanos spēku zaudēs Ministru kabineta 2001.gada 14.augusta noteikumi Nr.370 „Noteikumi par Latvijas būvnormatīvu LBN 202-01 “Būvprojekta saturs un noformēšana””. |
|  3. | Projekta izstrādē iesaistītās institūcijas | Noteikumu projekts šo jomu neskar |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums attiecas uz būvniecības nozarē strādājošajiem arhitektiem, projektētājiem, būvniekiem, kā arī valsts un pašvaldību iestādēm, kuras iesaistītas būvniecības procesā. |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
|  3. | Administratīvo izmaksu monetārs novērtējums | Noteikumu projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projekta pārstrādi sabiedrība tika informēta Ekonomikas ministrijas rīkotajos semināros par jauno būvniecības regulējumu. Noteikumu projekts sabiedrībai publiski ir pieejams Ekonomikas ministrijas mājās lapā internetā, kā arī pēc izsludināšanas Valsts sekretāra sanāksmē būs pieejams Ministru kabineta mājās lapā internetā.Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktā minētās darbības nav jāveic, jo noteikumu projektā paredzētais tiesiskais regulējums nemaina līdzšinējo spēkā esošo regulējumu. |
| 2. | Sabiedrības līdzdalība projekta izstrādē  | Sabiedrības priekšlikumi vai iebildumi nav saņemti. |
| 3. | Sabiedrības līdzdalības rezultāti  | Sabiedrības priekšlikumi vai iebildumi nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Būvvaldes un valsts institūcijas, kas kontrolē būvniecības procesu. |
|  2. |  Projekta izpildes ietekme uz pārvaldes funkcijām un institucionālo struktūru Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
|  3. |  Cita informācija | Nav. |

*Anotācijas III, IV un V sadaļa - projekts šīs jomas neskar.*

Ekonomikas ministre D.Reizniece-Ozola

# Vīza:

# Valsts sekretāra

# pienākumu izpildītājs,

# valsts sekretāra vietnieks R.Aleksejenko

20.05.2015.

660

E.Bučinska,

67013032, Elga.Bucinska@em.gov.lv